Εκθεσιακός τουρισμός. Οι χώρες του Δρόμου του Μεταξιού στη Διεθνή Έκθεση Θεσσαλονίκης
Creators: name: Παπαδοπούλου, Παρασκευή Παναγιώτη
Publisher: name: Aristotle University of Thessaloniki
Year: 2021
Subjects: Διεθνής Έκθεση Θεσσαλονίκης
ΔΕΘ HELEXPO
Τουρισμός MICE
Δρόμος του Μεταξιού
Thessaloniki’s International Fair
TIF HELEXPO
MICE Tourism
Silk Road

description: Η παρούσα εργασία έχει ως στόχο να διερευνήσει τις προοπτικές ανάπτυξης του επαγγελματικού τουρισμού της Θεσσαλονίκης για τις αγορές του Δρόμου του Μεταξιού, μέσω της ΔΕΘ. Στο πλαίσιο αυτό και για την απάντηση του ερευνητικού ερωτήματος, διενεργήθηκε δευτερογενής και πρωτογενής έρευνα. Ως αποτέλεσμα της δευτερογενούς έρευνας δημιουργήθηκε μια καταγραφή των χωρών που επισκέφτηκαν διαχρονικά τη ΔΕΘ και τα στοιχεία κωδικοποιήθηκαν σε βάση δεδομένων. Από τα αποτελέσματα της έρευνας διαφαίνεται ότι η Τουρκία, η Κίνα, η Ινδία, η Ρωσία, η Ινδονησία, η Αίγυπτος, το Ισραήλ και το Ιράν έχουν αναπτύξει τόσο διαχρονικά όσο και τα τελευταία έτη, σημαντικούς δεσμούς με τη ΔΕΘ καθώς ανήκουν στις χώρες με τις υψηλότερες συμμετοχές στις διοργανώσεις της ΔΕΘ. Επίσης, η Ρωσία, η Κίνα και η Ινδία έχουν υπάρξει Τιμώμενες Χώρες, γεγονός που καταδεικνύει ότι δίνεται ιδιαίτερη έμφαση στην ενίσχυση της συνεργασίας με αυτές τις Χώρες. Έμφαση στη συνεργασία δίνεται και στην περίπτωση του Ιράν, όπως καταδεικνύει η υπογραφή του μνημονίου που αφορά την ενίσχυση των διμερών εμπορικών και οικονομικών σχέσεων των με την Ελλάδα και στο πλαίσιο της συνεργασίας αυτής, το Ιράν θα συμμετέχει κάθε χρόνο σε τουλάχιστον μία διοργάνωση της ΔΕΘ HELEXPO. Σημαντική είναι και η περίπτωση της Ινδονησίας, η οποία έχει συχνή και οργανωμένη συμμετοχή με αυξητική πορεία στις διοργανώσεις της ΔΕΘ. Από αυτές τις χώρες, η Κίνα αποτελεί την πλέον σημαντική τουριστική αγορά, όπου η τουριστική δαπάνη για το 2018 ανήλθε σε 277,3 δισ. $ ΗΠΑ. Τα μεγέθη αυτά είναι τα υψηλότερα ανάμεσα στις Χώρες του ΔτΜ καθιστώντας την Κίνα ίσως την πιο σημαντική αγορά και του επαγγελματικού τουρισμού για την πόλη της Θεσσαλονίκης. Η Ρωσία αποτελεί επίσης μια πολύ σημαντική αγορά για τον επαγγελματικό τουρισμό στη Θεσσαλονίκης με τουριστική δαπάνη των Ρώσων ταξιδιωτών 34,3 δισ. $ ΗΠΑ. Η Ινδία, είναι η τρίτη σημαντική τουριστική αγορά με 26,3 δισ. $ ΗΠΑ. διεθνή τουριστική δαπάνη.
description: The aim of this dissertation thesis is to identify the development of MICE tourism in Thessaloniki for the Silk Road countries through their participation to Thessaloniki’s International Fair. Ιn this framework it was conducted a secondary and a primary research. The result of the secondary research was a detailed record and a database with the Silk Road countries which participated in TIF HELEXPO through the years. The main results are that the following Silk Road countries: Turkey, China, India, Russia, Indonesia, Egypt, Israel and Iran have developed significant ties with the TIF HELEXPO since they are among the countries with the highest participation in TIF HELEXPO events. Moreover, in the case of Russia, China and India it is placed significant effort for further cooperation since these countries have also been selected as Honored Countries. Iran is also a country which is going to participate in future TIF’s events as it is demonstrated by the signing of the memorandum on strengthening bilateral trade and economic relations with Greece, and in the context of this cooperation, Iran will participate every year in at least one TIF HELEXPO event. Also, Indonesia has a frequent and organized participation in the recent TIF events. International tourism expenditure from China for 2018 were US $ 277.3 billion. These figures are the highest among the Silk Road countries, making China perhaps the most important market of MICE tourism for the city of Thessaloniki. Russia is also a very important market for MICE tourism in Thessaloniki since the tourist expenditure of Russian travelers were $ 34.3 billion. India is the third largest tourism market which recorded US $ 26.3 billion international tourism expenditure.